Komisijas ziņojums Eiropas Parlamentam - 27. gada ziņojums par Kopienas antidempinga, pretsubsīdiju un tirgus aizsardzības pasākumiem (2008) [SEC(2009)1413] /* COM/2009/0573 galīgā redakcija */





[pic] | EIROPAS KOPIENU KOMISIJA | Briselē, 26.10.2009 COM(2009) 573 galīgā redakcija KOMISIJAS ZIŅOJUMS EIROPAS PARLAMENTAM 27. gada ziņojums par Kopienas antidempinga, pretsubsīdiju un tirgus aizsardzības pasākumiem (2008) [SEC(2009)1413] KOMISIJAS ZIŅOJUMS EIROPAS PARLAMENTAM 27. gada ziņojums par Kopienas antidempinga, pretsubsīdiju un tirgus aizsardzības pasākumiem(2008) Ievads Šis 2008. gada ziņojums ir iesniegts Eiropas Parlamentam, ņemot vērā Parlamenta 1981. gada 16. decembra rezolūciju par Kopienas antidempinga pasākumiem un tā Rūpniecības, ārējās tirdzniecības, pētniecības un enerģētikas komitejas ziņojumu. Šajā īsajā ziņojumā sniegts pasākumu pārskats 2008. gadā, un tāpat kā iepriekšējos gados to papildina detalizētāks Komisijas dienestu darba dokuments un detalizēti pielikumi. Ziņojumā ievērota tāda pati kopējā struktūra kā darba dokumentā; abos šajos dokumentos izmantoti vieni un tie paši virsraksti, tādējādi nodrošinot iespēju viegli atrast plašāku informāciju. Šis ziņojums un arī viss darba dokumenta teksts ir publiski pieejams tīmekļa vietnē http://ec.europa.eu/trade/issues/respectrules/anti_dumping/legis/index_en.htm . 1. PāRSKATS PAR TIESīBU AKTIEM Antidempinga, pretsubsīdiju un tirgus aizsardzības izmeklēšanas veic, pamatojoties uz Padomes pamatregulām. Pārskats par spēkā esošajiem tiesību aktiem sniegts darba dokumentā. Pamata tiesību akti antidempinga un pretsubsīdiju jomā turpmāk tiks saukti par “pamatregulu(-ām)”. 2. Pamatjēdzieni Darba dokumenta 2. daļā sniegts pārskats par tirdzniecības aizsardzības instrumentu (TAI) izmeklēšanās izmantoto terminoloģiju un procedūrām. 3. Pārskats par tirdzniecības aizsardzības instrumentiem. Pārdomu sākums Tirdzniecības komisārs 2008. gada sākumā secināja, ka vajadzīgs ilgāks laiks, lai apsvērtu, kā vienā virzienā vērst turpmāko darbu attiecībā uz tirdzniecības aizsardzības instrumentu pārskatīšanu (“Zaļās grāmatas process”). Lai uzlabotu tirdzniecības aizsardzības instrumentu darbību, ir ļoti svarīgi izpildīt priekšnosacījumu — panākt lielāku visu iesaistīto personu vienprātību par to, kā piemēro minētos instrumentus. Pagaidām viedokļi nesaskan ne ražošanas nozarē, ne Eiropas Padomē, ne arī Eiropas Parlamentā. 4. Valsts mēroga tirgus ekonomikas statuss (TES) Antidempinga izmeklēšanas vajadzībām valsti var uzskatīt par īstu tirgus ekonomikas valsti, ja tā atbilst pieciem kritērijiem, kuri izklāstīti šim ziņojumam pievienotajā darba dokumentā. Komisijas dienesti 2008. gadā vērtēja Ķīnas, Vjetnamas, Armēnijas, Kazahstānas un Mongolijas pieprasījumus piešķirt valsts mēroga TES. Gada laikā visas piecas valstis turpināja sniegt papildu informāciju, lai pamatotu savus pieprasījumus. Attiecīgo valstu pieprasījumi ir dažādās stadijās, un arī TES pieprasījumu izvērtēšana ir dažādās stadijās. Notika ne tikai divpusējas sapulces ar attiecīgajām valstīm, bet 2008. gada aprīlī arī notika astotā TES darba grupas sanāksme, kas bija veltīta Ķīnai. Pēc tam sagatavoja vispusīgu pagaidu novērtējuma ziņojumu, kurā apstiprināti gūtie panākumi un izcelti daži trūkumi. Dalībvalstis 2008. gada septembrī ziņojumu apsprieda un vienprātīgi atbalstīja. 2009. gadā turpināsies cieša sadarbība ar Ķīnu. 2008. gada nogalē sākās konceptuāls un izstrādes darbs, kas bija veltīts nākamajam pagaidu novērtējuma ziņojumam par Vjetnamu. Gaidāms, ka 2009. gada pirmajā pusgadā ziņojumu apspriedīs ar dalībvalstīm. 2008. gada oktobrī norisinājās Kazahstānas un ES Sadarbības padome, kurā diskutēja par TES. Komisija bija gatava 2008. gada rudenī doties vēl vienā komandējumā uz Mongoliju, lai veiktu pārbaudi. Tomēr Mongolijas valdības lēmuma dēļ šo komandējumu atcēla. Saistībā ar Armēnijas dokumentāciju veica rūpīgu tās informācijas izvērtējumu, ko iesniedza Armēnijas valdība un ieguva no citiem avotiem. 5 UZKLAUSīšANAS AMATPERSONA 2008. gadā apritēja gads, kopš Tirdzniecības ģenerāldirektorāta uzdevumā pienākumus pilda uzklausīšanas amatpersona, kura sāka darbu 2007. gada aprīlī. Administratīvi tā ir piesaistīta Tirdzniecības ĢD ģenerāldirektoram, tomēr darbojas neatkarīgi. Uzklausīšanas amatpersona atskaitās ģenerāldirektoram. Galvenais uzklausīšanas amatpersonas uzdevums ir tirdzniecības procedūrās Eiropas Komisijā garantēt visas tiesības uz interešu aizstāvību. Tā arī konsultē Tirdzniecības ĢD ģenerāldirektoru jautājumos, kas saistīti ar pareizu procedūras īstenošanu un labu pārvaldību, un pēc nepieciešamības par visiem jautājumiem saistībā ar tirdzniecības procedūrām. 2008. gadā uzklausīšanas amatpersona saņēma 19 uzklausīšanas pieprasījumus 11 antidempinga procedūrās (tostarp vienu saistību piedāvājumu) un rīkoja 16 uzklausīšanas. Uzklausīšanas amatpersona organizēja divas sanāksmes, lai uzklausītu pretējās puses, un kurās ieinteresētās personas, ieskaitot Kopienas ražošanas nozari, ražotājus eksportētājus un importētājus, varēja paust savu nostāju. Lai gan vajadzība pēc sīkāka paskaidrojuma, ja pieprasījumi/apgalvojumi noraidīti, ir izplatītākais iemesls, kādēļ ieinteresētās personas vēršas pie uzklausīšanas amatpersonas, vēl minama nekonfidenciālu dokumentu kvalitāte, ražojuma joma, nesadarbošanās, secinājumi par TER/AR un pamatojums saistībā ar kaitējumu un Kopienas interesēm. Sīkāka informācija par uzklausīšanu un sanāksmēm, kā arī par svarīgākajiem, aplūkotajiem jautājumiem ir gada ziņojuma darba dokumentā. 6. Informatīvie un komunikācijas pasākumi/Divpusējie kontakti Maziem un vidējiem uzņēmumiem izveidoja tirdzniecības aizsardzības atbalsta dienestu, jo TAI procedūras ir sarežģītas (sevišķi MVU, jo tie ir nelieli un sadrumstaloti). Dienesta uzdevums ir risināt vispārējus un konkrētus MVU svarīgus jautājumus un problēmas saistībā ar TAI. Tīmekļa vietnē par tirdzniecības aizsardzības instrumentiem daļēji aplūkot MVU, kā arī norādīti tirdzniecības aizsardzības atbalsta dienesta kontaktpunkti. 2008. gadā minētie kontaktpunkti saņēma daudzus pieprasījumus iegūt informāciju un tos uzreiz izpildīja. Minētie pieprasījumi bija gan par procedūrām, gan par TAI procedūru saturu. Trešajām valstīm, ieskaitot Indonēziju, Serbiju, Jordāniju, Ukrainu, Persijas līča sadarbības padomi, Albāniju un Libānu, organizēja virkni semināru par TAI jautājumiem. Turklāt ar Indiju pie apaļā galda diskutēja par subsīdiju jautājumiem. 7. Pārskats par antidempinga, pretsubsīdiju un tirgus aizsardzības izmeklēšanām un pasākumiem 7.1. Vispārīga informācija Kopienā 2008. gada beigās bija spēkā 128 antidempinga pasākumi (skatīt O pielikumu) un 8 pretsubsīdiju pasākumi (skatīt P pielikumu). Tajā pašā 2008. gadā antidempinga vai pretsubsīdiju pasākumi attiecās uz 0,6% no kopējā importa Kopienā. Jāuzsver, ka sīkāka informācija par turpmāk minētajiem jautājumiem ir atrodama darba dokumentā, kas pievienots šim ziņojumam. Atsauces uz darba dokumenta pielikumiem ir sniegtas virsrakstos. 7.2. Jauni izmeklēšanas procesi (skatīt A līdz E pielikumu un N pielikumu) Divdesmit izmeklēšanas procesi tika sākti 2008. gadā[1]. Pagaidu maksājumi tika noteikti 5 procesos. Sešpadsmit gadījumos tika piemēroti galīgie maksājumi. Trīs procesi tika izbeigti bez pasākumu piemērošanas. Citiem diviem antidempinga pasākumiem termiņš beidzās automātiski pēc to 5 gadu pastāvēšanas. 7.3. Pārskatīšanas izmeklēšanas procesi Pārskatīšanas izmeklēšanas procesi vēl joprojām veido lielāko daļu no TAI dienestu darba. 2004.–2008. gadā tie veidoja 62 % no visām sāktajām izmeklēšanām. Darba dokumenta 2. tabulā sniegta statistikas informācija par 2004.–2008. gadu. 7.3.1. Pārskatīšanas saistībā ar termiņa izbeigšanos (skatīt F pielikumu) Pamatregulu 11. panta 2. punktā un 18. pantā noteikts, ka pasākumi ir spēkā 5 gadus, izņemot gadījumus, kad pārskatīšanā saistībā ar termiņa izbeigšanos tiek pierādīts, ka tie jāsaglabā to sākotnējā veidā. Attiecībā uz pārskatīšanu saistībā ar termiņa izbeigšanos 2008. gadā tika uzsāktas 7 pārskatīšanas. 9 pārskatīšanas procedūrās tika secināts, ka maksājumu piemērošana jāturpina vēl piecus gadus. Turklāt 5 pārskatīšanas procedūras saistībā ar termiņa beigām noslēdzās ar to, ka pasākumi tika izbeigti. 7.3.2. Starpposma pārskatīšanas procesi (skatīt G pielikumu) Saskaņā ar pamatregulu 11. panta 3. punkta un 19. panta noteikumiem pasākumus var pārskatīt to piemērošanas laikā. Pārskatīšanas procesu var ierobežot, attiecinot to tikai uz dempinga/subsidēšanas vai kaitējuma aspektiem. Kopumā 2008. gadā tika sākti 13 starpposma pārskatīšanas procesi. Divdesmit starpposma pārskatīšanas procesi tika noslēgti ar maksājuma apstiprinājumu vai grozījumu, 6 izmeklēšanas tika izbeigtas. 7.3.3. “Citi” starpposma pārskatīšanas procesi (skatīt H pielikumu) Šajā pašā 2008. gadā noslēdza virkni citu pārskatīšanas procesu, uz kuriem neattiecas pamatregulu 11. panta 3. punkts vai 19. pants, vai tādus, par kuru uzsākšanu netika publicēts paziņojums Oficiālajā Vēstnesī . 2008. gadā pabeidza 13 šādus pārskatīšanas procesus, pasākumus apstiprinot vai grozot, un viena procesa noslēgumā pasākumus pārtrauca. It īpaši pārskatīšanas procesos inter alia aplūkoja efektīvu saistību uzraudzību, pasākumus, kurus noteica saskaņā ar procedūru atbilstīgi PTO vienošanās par strīdu izšķiršanu ( DSU ), pasākumu apturēšanu utt. 7.3.4. Jaunu eksportētāju pārskatīšanas procesi (skatīt I pielikumu) Saskaņā ar pamatregulu 11. panta 4. punktu un 20. pantu var veikt “jaunpienācēja” un “paātrināto” pārskatīšanu, lai noteiktu individuālo dempinga starpību vai individuālo kompensācijas maksājumu jauniem eksportētājiem, kuri atrodas attiecīgajā eksporta valstī un kuri ražojumu nav eksportējuši izmeklēšanas periodā. Šādiem eksportētājiem ir jāpierāda, ka tie patiesi ir jauni eksportētāji un ka tie faktiski sākuši eksportēt uz Kopienu pēc izmeklēšanas perioda. Kā tādiem tiem var aprēķināt individuālo maksājumu, kas parasti ir mazāks par valsts mēroga maksājumu. 2008. gadā tika sākts viena jauna eksportētāja pārskatīšanas process. 7.3.5. Izmeklēšanas saistībā ar pasākumu absorbēšanu (skatīt J pielikumu) Ja ir pietiekama informācija, kas apliecina, ka pēc sākotnējās izmeklēšanas perioda un pirms pasākumu piemērošanas eksporta cenas ir samazinājušās vai arī nav mainījušās, vai ir nepietiekami mainījušās Kopienā importētā ražojuma tālākpārdošanas cenas vai turpmākās pārdošanas cenas, var sākt “absorbcijas” pārskatīšanu, lai pārbaudītu, vai pasākums ir ietekmējis iepriekš minētās cenas. Dempinga starpības var aprēķināt atkārtoti un maksājumu var palielināt, lai ņemtu vērā šādas zemākas eksporta cenas. Pamatregulu 12. pantā un 19. panta 3. punktā ir iekļauta iespēja veikt “absorbcijas” pārskatīšanas. 2008. gadā nesāka un nepabeidza nevienu pārskatīšanu, kas vērsta pret “absorbciju”. 7.3.6. Izmeklēšanas saistībā ar pasākumu apiešanu (skatīt K pielikumu) Ar pamatregulu 13. un 23. pantu ir paredzēta iespēja no jauna sākt izmeklēšanu, ja tiek sniegti pierādījumi par pasākumu apiešanu. Viens šāds izmeklēšanas process tika sākts 2008. gadā. Viena izmeklēšana saistībā ar pasākumu apiešanu tika noslēgta ar maksājuma termiņa pagarinājumu un viena — bez maksājuma termiņa pagarinājuma. 7.4. Izmeklēšana par aizsardzības pasākumu ieviešanu (skatīt L pielikumu) 2008. gadā Eiropas Kopienā nebija neviena aizsardzības pasākuma. 8. Antidempinga un pretsubsīdiju pasākumu izpilde 8.1. Pasākumu pārbaude Pārbaudes pasākumi attiecībā uz spēkā esošajiem pasākumiem tika vērsti uz četrām galvenajām jomām: 1) novērst krāpšanu; 2) pārraudzīt tirdzniecības plūsmu un tirgus norises; 3) uzlabot efektivitāti ar piemērotiem instrumentiem un 4) rīkoties pārkāpumu gadījumos. Šie pasākumi TAI dienestiem deva iespēju būt lielākā mērā aktīviem, nevis tikai vienkārši reaģēt tiesību aktu izpildes nodrošināšanas jomā. 8.2. Saistību uzraudzība (skatīt M un Q pielikumu) Saistību uzraudzība veido daļu no izpildes darbībām, jo saistības ir viens no antidempinga vai pretsubsīdiju pasākumu veidiem. Komisija akceptē saistības, ja tiek pierādīts, ka tās var efektīvi novērst dempinga vai subsidēšanas radīto kaitējumu. Kopējais spēkā esošo saistību skaits 2008. gada sākumā bija 38. 2008. gada laikā saistību portfelī tika veikti šādi grozījumi: 3 uzņēmumiem saistības beidzās, un 11 saistību piedāvājumi tika pieņemti. Tādējādi kopējais spēkā esošo saistību skaits 2008. gada beigās bija 46. 9. Atmaksājumi (skatīt U pielikumu) Saskaņā ar pamatregulu 11. panta 8. punktu un 21. panta 1. punktu importētājiem ir atļauts pieprasīt atmaksāt attiecīgo iekasēto maksājumu, ja tiek pierādīts, ka dempinga/subsīdiju starpība, pamatojoties uz kuru tika veikti maksājumi, ir likvidēta vai samazināta līdz tādam līmenim, kas ir zemāks par spēkā esošo maksājumu. 2008. gadā tika iesniegti 25 jauni atmaksāšanas pieprasījumi (ietverot 55 dokumentu iesniegumus). Deviņas lietas tika noslēgtas, netika atbalstīts neviens pilns vai daļējs atmaksājums, trīs atmaksāšanas pieprasījumi tika noraidīti un seši pieprasījumi — atsaukti. 10. Izskatīšana tiesā — Eiropas Kopienu Tiesas/Pirmās instances tiesas lēmumi Eiropas Kopienu Tiesa un Pirmās instances tiesa 2008. gadā izsludināja astoņus spriedumus antidempinga vai pretsubsīdiju jomā. Gada laikā tās arī pieņēma 10 rīkojumus saistībā ar antidempinga vai pretsubsīdiju pasākumiem. Dažu spriedumu kopsavilkums iekļauts darba dokumentā. 2008. gadā ir iesniegtas sešpadsmit jaunas lietas — Pirmās instances tiesā 10 jaunas lietas, savukārt Eiropas Kopienu Tiesā – sešas. To antidempinga un pretsubsīdiju lietu saraksts, kuras izskata Pirmās instances tiesā un Eiropas Kopienu Tiesā un kuras vēl nebija pabeigtas 2008. gada beigās, ir sniegts darba dokumenta S pielikumā. 11. Pasākumi saistībā ar Pasaules Tirdzniecības Organizāciju (PTO) 11.1. Strīdu izšķiršana antidempinga, pretsubsīdiju un tirgus aizsardzības jomā PTO nosaka stingru strīdu izšķiršanas procedūru starp PTO dalībvalstīm attiecībā uz PTO nolīgumu piemērošanu. 2008. gada janvārī PTO pieņēma ziņojumu, ko 2007. gadā bija sagatavojusi PTO kolēģija, jo Norvēģija iesniedza sūdzību par ES antidempinga pasākumiem pret lašu importu. 2008. gadā ES veica pasākumus ziņojumā izklāstīto konstatējumu īstenošanai. 2008. gada decembrī Indija iesniedza PTO pieprasījumu par konsultācijām ar ES par antidempinga un pretsubsīdiju pasākumiem, kas ir spēkā saistībā ar polietilēntereftalātu ( PET ). Sīkāka informācija par šo lietu ir sniegta šim ziņojumam pievienotajā darba dokumentā. 11.2. Citi PTO pasākumi DAP sarunu grupa par noteikumiem tikās 2008. gada pirmajā pusgadā, lai apspriestu 2007. gada novembrī klajā laistā dokumenta projektu, ko izstrādāja pirmais priekšsēdētājs. Nospiedošais PTO locekļu vairākums, ieskaitot ES, uzsvēra to, ka teksta saturs būtībā ir nelīdzsvarots. It īpaši teksta projekti par antidempingu un subsīdijām zivsaimniecības nozarē. Daudzi locekļi aicināja priekšsēdētāju iespējami drīz izstrādāt jaunu, izlīdzinātāku dokumentu. Svarīgākais gada notikums bija ministru konference, kas notika jūlija beigās, lai gan tajā noteikumus īpaši neaplūkoja. Paralēli šīm darbībām Komisijas dienesti piedalījās antidempinga, subsīdiju un kompensāciju un aizsardzības komiteju parastajā darbā. Komitejas tikās divas reizes regulārās sesijās, lai pārskatītu paziņojumus un aktualizētu īpašas problēmas. Komiteja vienojās, ka saistībā ar antidempingu būs jauna vienota pusgada ziņošanas kārtība par antidempinga pasākumiem. Saistībā ar subsīdijām komiteja aplūkoja EK 2007. gada jauno un pilnīgo paziņojumu par subsīdijām un sniedza virkni atbilžu uz locekļu jautājumiem. 12. Secinājums Salīdzinājumā ar iepriekšējo gadu 2008. gadā ievērojami palielinājās jaunu sākto lietu skaits, kā arī noteikto galīgo pasākumu skaits. Tomēr ievērojami saruka tādu izmeklēšanu skaits, kuras pabeigtas, nenosakot pasākumus, un noteikto pagaidu pasākumu skaits. Saistībā ar pārskatīšanu kopumā darbības līmenis ir samazinājies, ņemot vērā sāktās vai pabeigtās procedūras un pārskatīšanas, salīdzinājumā ar 2007. gada līmeni. Saistībā ar “Zaļās grāmatas procesu” 2008. gadā kopumā atzina, ka nepieciešams vairāk laika pārdomām, lai panāktu lielāku vienprātību par tirdzniecības aizsardzības instrumentu darbību. Tirdzniecības aizsardzības instrumentu dienesti 2008. gadā veica izmeklēšanas, ievērojot augstus standartus. Tālab dienesti nodrošināja, lai procesā tiktu ievērotas visu personu tiesības. Šis bija pirmais uzklausīšanas amatpersonas pilnais darba gads. Visbeidzot TAI dienesti, rīkojot seminārus dažādām ieinteresētajām personām, kā arī trešajām valstīm, nodrošināja, ka veidojas labāka izpratne par daudziem saistītiem jautājumiem. [1] Darba dokumenta 1. tabulā atspoguļota statistikas informācija par jaunajām izmeklēšanām 2003.–2007. gadā, kas veiktas saskaņā ar pamatregulu 5. un 10. panta noteikumiem.